PRIJEDLOG

Na temelju članka 42. Zakona o lokalnim porezima (“Narodne novine” br.115/16, 101/17, 114/22 i 114/23.) i 30. Statuta Općine Nova Kapela (Službeni vjesnik Brodsko-posavske županije 04/14 i „Službene novine Općine Nova Kapela“ br. 28/18, 32/18, 2/20, 4/21) Općinsko vijeće Općine Nova Kapela na svojoj 15. sjednici održanoj \_. prosinca 2023. godine., donijelo je

ODLUKU

o lokalnim porezima Općine Nova Kapela

I.TEMELJNA ODREDBA

Članak 1.

Ovom se odlukom propisuju vrste poreza koje pripadaju Općini Nova Kapela, visina stope poreza na potrošnju i visina poreza na kuće za odmor, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE POREZA

Članak 2.

Lokalni porezi Općine Nova Kapela su:

1. porez na potrošnju

2. porez na kuće za odmor.

III. POREZ NA POTROŠNJU

Članak 3.

Stopa poreza na potrošnju iznosi 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Područni ured Slavonski Brod, Ispostava Nova Gradiška.

IV. POREZ NA KUĆE ZA ODMOR

Članak 5.

Porez na kuće za odmor na području Općine Nova Kapela plaća se u visini od 0,60 eura/m2 korisne površine kuće za odmor.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava, Područni ured Slavonski Brod, Ispostava Nova Gradiška.

V.PRIJELAZNE I ZAVRŠNE ODREDBE

Članak 7.

Postupci utvrđivanja poreza započeti po odredbama Odluke o općinskim porezima Općine Nova Kapela (“Službene novine Općine Nova Kapela”, broj 21/17) koji nisu dovršeni do stupanja na snagu ove Odluke, dovršiti će se prema odredbama Odluke o općinskim porezima Općine Nova Kapela (“Službene novine Općine Nova Kapela”, broj 21/17).

Članak 8.

Stupanjem na snagu ove Odluke prestaje važiti Odluke o općinskim porezima Općine Nova Kapela (“Službene novine Općine Nova Kapela”, broj 21/17) .

Članak 9.

Ova Odluka stupa na snagu osmog dana od dana objave u “Službenim novinama Općine Nova Kapela”, a primjenjuje se od 1. siječnja 2024.godine.

REPUBLIKA HRVATSKA

BRODSKO-POSAVSKA ŽUPANIJA

**OPĆINA NOVA KAPELA**

**OPĆINSKO VIJEĆE**

Klasa: 410-01/23-01/**01**

Urbroj: 2178-20-03-23-01

Nova Kapela,\_\_. prosinca 2023.godine

PREDSJEDNICA OPĆINSKOG VIJEĆA

Vesna Jergović